cyanic-selkie/wikianc huggingface dataset:
IPhone 4S
Το iPhone 4S είναι ένα έξυπνο τηλέφωνο που σχεδιάστηκε και κυκλοφόρησε από την Apple Inc. Είναι η πέμπτη γενιά του iPhone και διαδέχτηκε το iPhone 4. Ανακοινώθηκε στις 4 Οκτωβρίου 2011, στην πανεπιστημιούπολη του Κουπερτίνο της Καλοφόρνια και ήταν το τελευταίο προϊόν της Apple που ανακοινώθηκε στη διάρκεια της ζωής του πρώην CEO της Apple και συνιδρυτή Στηβ Τζομπς, ο οποίος πέθανε την επόμενη ημέρα. Οι παραγγελίες μπορούσαν να πραγματοποιηθούν από τις 7 Οκτωβρίου 2011 και η κύρια διαθεσιμότητα στα καταστήματα λιανικής ξεκίνησε στις 14 Οκτωβρίου 2011 στις Ηνωμένες Πολιτείες, την Αυστραλία, τον Καναδά, το Ηνωμένο Βασίλειο, τη Γαλλία, τη Γερμανία και την Ιαπωνία. Οι πωλήσεις ξεπέρασαν τον προκάτοχό της με περισσότερες από ένα εκατομμύριο πωλήσεις τις πρώτες είκοσι τέσσερις ώρες διαθεσιμότητας παραγγελιών και περισσότερες από τέσσερις εκατομμύρια πωλήσεις τις πρώτες τέσσερις ημέρες της διαθεσιμότητας λιανικής. Περαιτέρω παγκόσμια διάθεση, συμπεριλαμβανομένων 22 επιπλέον χωρών στις 28 Οκτωβρίου, ήρθε τους επόμενους μήνες. Αυτό το iPhone ονομάστηκε "4S" με το "S" να σημαίνει Siri, τον αποκλειστικό έξυπνο προσωπικό βοηθό του iPhone 4S που αργότερα συμπεριλήφθηκε στις μελλοντικές γενιές κινητών προϊόντων Apple. Διατηρώντας το μεγαλύτερο μέρος της εξωτερικής σχεδίασης του iPhone 4, το 4S φιλοξένησε μεγάλες εσωτερικές αλλαγές, συμπεριλαμβανομένης μιας αναβάθμισης στον επεξεργαστή, τον Apple A5 και μια κάμερα 8 megapixel με εγγραφή βίντεο 1080p. Έκανε το ντεμπούτο του με το iOS 5, την πέμπτη μεγάλη έκδοση του iOS, το λειτουργικό σύστημα κινητής τηλεφωνίας της Apple, που παρουσίασε λειτουργίες όπως το iCloud, το iMessage, το Κέντρο ειδοποιήσεων, τις υπενθυμίσεις και την ενοποίηση του Twitter. Το τηλέφωνο δέχτηκε κυρίως θετικές κριτικές. Οι κριτικοί σημείωσαν ότι η Siri, η νέα κάμερα, και οι βελτιωμένες επιδόσεις είναι τα μεγαλύτερα πλεονεκτήματα σε σχέση με το προηγούμενο μοντέλο. Το διαδέχτηκε το iPhone 5 ως το κορυφαίο smartphone της Apple στις 12 Σεπτεμβρίου 2012. Το iPhone 4S παρέμεινε σε πώληση, αν και πωλήθηκε με μειωμένο χώρο αποθήκευσης (από 8GB έως 64GB - αδιανόητο πλέον). Το 4S διακόπηκε επίσημα στις 9 Σεπτεμβρίου 2014 μετά την ανακοίνωση του iPhone 6, αν και η παραγωγή συνέχισε για τις αναπτυσσόμενες αγορές μέχρι τις 17 Φεβρουαρίου 2016. Κατά τη διάρκεια της ζωής του, το iPhone 4S ήταν ένα από τα iPhone με τις καλύτερες πωλήσεις και ήταν το πρώτο iPhone που υποστήριξε πέντε κύριες εκδόσεις του iOS: iOS 5, iOS 6, iOS 7, iOS 8 και iOS 9. Το 4S είναι το τελευταίο iPhone που είχε θύρα 30-Pin καθώς, αργότερα, αντικαταστάθηκε με το Lightning Connector.
Παραπομπές
Κατηγορία:IPhone Κατηγορία:IOS (Apple)
Ντεμίτρε
Ο Ντεμίτρε ήταν Αλβανός κόμης στα Καταλανικά εδάφη του 14ου αιώνα στην Θεσσαλία, κατά την περίοδο της Φραγκοκρατίας.
Απαντώμενος και ως ντε Μίτρε ή lo comte Mitra (μια παραφθορά του Δημήτριος ) σε σύγχρονες πηγές, ήταν Αλβανός φύλαρχος με βάση του την νοτιοανατολική Θεσσαλία (Αλβανοί είχαν μεταναστεύσει στην περιοχή της Θεσσαλίας από το 1320 περίπου). Είχε την δυνατότητα να συγκεντρώσει δύναμη 1.500 ιππέων, ενώ είχε λάβει άδεια να φέρει το λάβαρο της Αραγωνίας ως γεννημένος βασάλος του Πέτρου Δ΄ της Αραγωνίας. Μεταξύ των δεκαοκτώ Καταλανών βασάλων της ευρύτερης περιοχής την περίοδο 1380-1 βρισκόταν στην δεύτερη θέση βάση σημασίας, πίσω από τον Κόμη των Σαλώνων και πάνω από τον Μαργράβο της Βοδονίτσας. Σε ένα έγγραφο που χρονολογείται από τον Απρίλιο του 1381, κατατάσσεται μεταξύ αυτών που ο Πέτρος Δ΄ ευχαρίστησε για τις υπηρεσίες τους ενάντια στην Ναβαρρέζικη Εταιρεία το 1379.
Πηγές
Κατηγορία:Δουκάτο Νέων Πατρών Κατηγορία:Κόμητες Κατηγορία:Αλβανοί ευγενείς Κατηγορία:Αλβανοί στρατιωτικοί
Περιφερειακή γλώσσα
Περιφερειακή γλώσσα είναι μια γλώσσα που μιλιέται σε μια περιοχή ενός έθνους-κράτους, είτε πρόκειται για μια μικρή περιοχή, είτε ένα ομόσπονδο κρατίδιο ή επαρχία, ή ακόμα και μια ευρύτερη περιοχή.
Διεθνώς, και για τους σκοπούς του Ευρωπαϊκού χάρτη περιφερειακών ή μειονοτικών γλωσσών, "περιφερειακές ή μειονοτικές γλώσσες" νοούνται οι γλώσσες εκείνες που:
Επίδραση του αριθμού των ομιλητών
Υπάρχουν πολλές περιπτώσεις που μια περιφερειακή γλώσσα μπορεί να διεκδικήσει μεγαλύτερα πλήθη ομιλητών από κάποιες γλώσσες που τυχαίνει να είναι επίσημες γλώσσες του κυρίαρχου κράτους. Για παράδειγμα, η Καταλανική (μια περιφερειακή γλώσσα της Ισπανίας και της Γαλλίας, αν και επίσημη στην Ανδόρρα) έχει περισσότερους ομιλητές από τη Φινλανδική ή τη Δανέζικη. Στην Κίνα, η κινεζική Wu, που μιλιέται στα νότια της επαρχίας Γιανγκτσού και στα βόρεια της επαρχίας Ζεϊγιάνγκ από περισσότερους από 90 εκατομμύρια ομιλητές, μπορεί να ισχυριστεί ότι έχει περισσότερους γηγενείς ομιλητές από τα Γαλλικά, και η Καντονέζικη, μια περιφερειακή γλώσσα της επαρχίας Κουανγκτούνγκ, του Χονγκ Κονγκ και των γειτονικών περιοχών στην Κίνα με περισσότερους από 60 εκατομμύρια ντόπιους ομιλητές και μετανάστες (στη Βόρειο Αμερική και τμήματα της Μαλαισίας), ξεπερνά την Ιταλική σε αριθμό ομιλητών. Υποομάδες και διάλεκτοι της Κινεζικής Μιν (ομάδας γλωσσών) έχουν πάνω από 70 εκατομμύρια ομιλητές, κυρίως στην επαρχία Φουτζιάν και κοντά στην Ταϊβάν, αλλά και στις χώρες της νοτιοδυτικής Ασίας Μαλαισία και Σινγκαπούρη.
Σχέσεις με τις επίσημες γλώσσες
Σε κάποιες περιπτώσεις, μια περιφερειακή γλώσσα μπορεί να σχετίζεται στενά με την κύρια γλώσσα του κράτους ή την επίσημη γλώσσα. Για παράδειγμα:
Σε άλλες περιπτώσεις, η περιφερειακή γλώσσα μπορεί να είναι πολύ διαφορετική από την κύρια κρατική ή επίσημη γλώσσα. Για παράδειγμα:
Επίσημες γλώσσες ως περιφερειακές γλώσσες
Η επίσημη γλώσσα μιας χώρας μπορεί επίσης να μιλιέται ως περιφερειακή γλώσσα σε μια περιοχή μιας γειτονικής χώρας. Για παράδειγμα:
Δείτε επίσης
Κατηγορία:Γλωσσολογία Κατηγορία:Διοικητικό Δίκαιο
Ενχεντουάννα
Η Ενχεντουάννα ήταν η πρώτη γνωστή ποιήτρια της εποχής 2285-2250 π.Χ. «Εν» σημαίνει «Αρχιέρεια», «Χεντού» σημαίνει κόσμημα συνεπώς το όνομά της ερμηνεύεται ως: «Η Αρχιέρεια που είναι το κόσμημα της θεάς Αν». Ηταν μια πριγκίπισσα της Ακκαδίας και Αρχιέρεια της θεάς του φεγγαριού Νάννα, ένα λειτούργημα με πολιτική σημασία, μια που εκεί συχνά ανέρχονταν οι βασιλοκόρες. Η Ενχεντουάννα ήταν η θεία του Ακκάδιου βασιλιά Ναράμ-σιν, και είναι μια από τις πρώτες γυναίκες της Ιστορίας που γνωρίζουμε με το όνομά της.
Οι ειδικοί την θεωρούν πιθανά σαν τον πρώτο συγγραφέα και ποιήτρια, ανεξαρτήτως φύλου, που έγινε γνωστή. Υπηρέτησε ως Αρχιέρεια, διορισμένη από τον πατέρα της, τον βασιλιά Σαργών της Ακκαδίας, την τρίτη χιλιετία προ Χριστού. Μητέρα της ήταν η βασίλισσα Τασχουτλούν.
Η Ενχεντουάννα μας άφησε ένα σώμα λογοτεχνικών έργων που περιλαμβάνουν κυρίως προσωπικούς ύμνους στη θεά Ινάννα καθώς και μια σειρά ύμνων που ονομάζονται «Υμνοι των Σουμεριακών Ναών». Αυτοί θεωρούνται σαν μια από τις πρώτες προσπάθειες θεολογικής συστηματοποίησης. Μερικοί της αποδίδουν και άλλα έργα.
Η Ενχεντουάνα διορίστηκε ως Αρχιέρεια από τον Σαργών σε μια προσπάθεια να ενισχύσει την εξουσία του στο Νότο, όπου ήταν η πόλη Ουρ. Κράτησε την θέση της και κατά την βασιλεία του αδελφού της Ριμούς, όπου όμως φαίνεται πως μπλέχτηκε σε κάποια πολιτική αναταραχή, καθαιρέθηκε και επανήλθε. Αυτά τα ανιστορεί στην σύνθεσή της «Η εξύμνηση της Ινάννα», δηλ την εξορία της από την Ουρ και την επιστροφή της. Αυτά συνδέονται και με την «Κατάρα του Ακκάδ» όπου ο Ναραμ-σιν -που ίσως αρχιεράτευσε και στις μέρες του- δέχεται κατάρες και εξορίζεται από τον Ενλίλ. Μετά θάνατον, η Ενχεντουάννα συνέχισε να μνημονεύεται και πιθανά ανακηρύχθηκε ως ημίθεα.
Αρχαιολογικές μαρτυρίες
Η Ενχεντουάνα είναι πολύ γνωστή από αρχαιολογικά ευρήματα. Στο βασιλικό κοιμητήριο της Ουρ βρέθηκαν δυο σφραγίδες με το όνομά της, που ανήκαν σε υπηρέτριές της, και ανήκουν στην εποχή του Σαργκόν. Επίσης βρέθηκε στην Ουρ ένας δίσκος από αλάβαστρο με την μορφή και το όνομά της, εκεί όπου ήταν η κατοικία της Αρχιέρειας. Βρέθηκε και ένα άγαλμα στην πόλη Ισίν-Λάρσα (2000-1800 π.Χ.) δίπλα σε ένα της Αρχιέρειας Εναννατούμμα. Στη Νιππούρ, στην Ουρ, και πιθανά στο Λαγκάς, κρατούσαν αντίγραφα των έργων της εκατοντάδες χρόνια μετά τον θάνατό της μαζί με βασιλικές επιγραφές, πράγμα που σημαίνει πως ήταν παρόμοιας ή και ίσης αξίας με αυτές.
Λογοτεχνικό έργο
Η Ενχεντουάννα συνέθεσε 42 ύμνους για ναούς που απλώνονταν από την Σουμερία μέχρι το Ακκάδ περιλαμβανομένων το Εριντού, Σιππάρ και Ενσούννα. Τα κείμενα έχουν διασωθεί από 37 πινακίδες από την Ουρ και Νιππούρ, που οι περισσότερες χρονολογούνται στην πρώιμη Βαβυλωνιακή περίοδο. Ονομάζονται συνολικά «Σουμεριακοί ύμνοι των ναών». Ηταν η πρώτη ανάλογη προσπάθεια και η Ενχεντουάννα γράφει: «Βασιλιά, κάτι έγινε που δεν ξανάγινε πριν». Η διατήρηση των ύμνων της σε αντίγραφα, δείχνει ότι βρίσκονταν σε χρήση και μετά τον θάνατό της, και έχαιραν μεγάλης εκτίμησης. Άλλο περίφημο έργο της είναι «Η εξύμνηση της Ινάννα» (Νιν-με-σαρ-ρα) που είναι προσωπική εξομολόγηση στη θεά Ινάννα και περιγράφει με λεπτομέρειες την εξορία της από την Ουρ.
Το κύρος της Ενχεντουάννα θέτει το θέμα της γυναικείας λογοτεχνίας στην αρχαία Μεσοποταμία. Εκτός από αυτήν, γνωρίζουμε γυναίκες των βασιλέων που παράγγελναν και πιθανά έγραφαν ποίηση, ενώ η θεά Νιντάμπα εμφανίζονταν ως γραφεύς. Ο Leick σημειώνει πως «σε ένα βαθμό, τα επίθετα των γυναικείων θεοτήτων της Μεσοποταμίας αντικατοπτρίζουν την πολιτιστική και κοινωνική θέση των γυναικών στον Αρχαίο Κόσμο».
Εξωτερικοί σύνδεσμοι
Κατηγορία:Αρχαίοι ποιητές Κατηγορία:Σουμέριοι Κατηγορία:Ακκαδική αυτοκρατορία
Ελεφαντίαση
Η ελεφαντίαση είναι πάθηση με διάχυτη πάχυνση του δέρματος και του υποδορίου ιστού που οφείλεται σε υπερτροφία, σε συνδυασμό με Λεμφοίδημα, κυρίως των άκρων του ανθρωπίνου σώματος ή άλλων περιφερειακών τμημάτων (οσχέου, μαστών, αιδοίου) με συνέπεια την παραμόρφωση αυτών δίνοντας την εικόνα άκρων του ελέφαντα, εξ ου και η ονομασία της πάθησης.
Γενικά
Η περίμετρος των κάτω άκρων προσλαμβάνει ασυνήθεις διαστάσεις ενώ κατά τόπους παρατηρούνται περιγεγραμμένες διογκώσεις οι οποίες πολλές φορές καλύπτουν ή εξαφανίζουν τα δάκτυλα και το άκρο πόδι. Η θηλωμάτωση και η υπερκεράτωση (κεράτωση του δέρματος με διατεταμένα τριχοειδή αγγεία και ανάπτυξη φλυκταινών, ίνωσης και ελκών) ολοκληρώνουν την εικόνα προσδίδοντας ομοιότητα προς το άκρο ελέφαντα.
Διάκριση
Η Ελεφαντίαση διακρίνεται σε δύο τύπους ανάλογα του προκαλούμενου αιτίου, στην παρασιτική ελεφαντίαση και στην μη παρασιτική ελεφαντίαση ή λεγόμενη "ελεφαντίαση εκ συγγενείας". Ο πρώτος τύπος οφείλεται σε νόσους, όπως η φιλιρίαση, ή η ογκοκέντρωση (επί προσβολής του οσχέου). Ο δεύτερος τύπος οφείλεται κυρίως (πρωτογενώς) σε συγγενή ανωμαλία του λεμφικού συστήματος (λεμφαγγειίτιδα) είτε δευτερογενώς σε λοιμώξεις. Η κατάσταση επιδεινώνεται από μυκητιάσεις, ερυσίπελας, τραυματισμούς και εγκυμοσύνη τα οποία οδηγούν στο στάδιο της λεμφοστατικής ελεφαντίασης.
Αντιμετώπιση
Η χειρουργική αντιμετώπιση της ελεφαντίασης βασίζεται στην εγχειρητική μέθοδο που εισήγαγε ο Έλληνας χειρουργός Εμμ. Κοντολέων προπολεμικά όπου και φέρει προς τιμήν του το όνομα "μέθοδος Κοντολέοντος".
Βιβλιογραφία
Κατηγορία:Παθήσεις των αγγείων Κατηγορία:Τροπικές ασθένειες Κατηγορία:Λοιμώδεις ασθένειες
Αντρέ Πίτερς
Καριέρα
Γεννημένος στην Ερβ, ο Πίτερς αγωνίστηκε σε συλλογικό επίπεδο στις Σταντάρ Λιέγης και Ολιμπίκ ντε Σαρλερουά.
Σημείωσε συνολικά 23 διεθνείς συμμετοχές με το Βέλγιο την περίοδο μεταξύ 1955 και 1961, τέσσερις εκ των οποίων ήταν σε αγώνες για τα Προκριματικά του Παγκοσμίου Κυπέλλου.
Απεβίωσε στις 23 Οκτωβρίου 2014.
Παραπομπές
Κατηγορία:Βέλγοι ποδοσφαιριστές Κατηγορία:Ποδοσφαιριστές Εθνικής Βελγίου Κατηγορία:Επιθετικοί ποδοσφαιριστές Κατηγορία:Ποδοσφαιριστές ΡΟΚ ντε Σαρλερουά-Μαρσιέν Κατηγορία:Ποδοσφαιριστές Σταντάρ Λιέγης
Αγία Ολυμπία
Η Οσία Ολυμπία είναι Αγία της Ορθόδοξης Εκκλησίας.
Βίος
Η Οσία Ολυμπία ήταν κόρη ιερέα. Η μητέρα της ήταν επίσης κόρη ιερέα. Έφυγαν από την Κωνσταντινούπολη και κατοίκησαν στην Πελοπόννησο, τα αίτια δε αυτής της μετακόμισης είναι άγνωστα. Όταν ήταν δέκα χρονών, οι γονείς της πέθαναν και στάλθηκε από τους συγγενείς της στη σημερινή μονή του Αγίου Ραφαήλ, όπου η αδερφή της μητέρας της, Δωροθέα, ήταν ηγουμένη εκεί. Στα δεκαεννιά της χρόνια, η Ολυμπία έγινε μοναχή και, μετά τον θάνατο της θείας της, σε ηλικία 25 ετών, έγινε ηγουμένη.
Στις 11 Μαΐου του 1235, πειρατές εισέβαλαν στο μοναστήρι και βασάνισαν όσες μοναχές δεν έφυγαν. Μια από τις μοναχές, ονόματι Ευφροσύνη, την κρέμασαν σ' ένα δέντρο και κατόπιν την έκαψαν. Την Ολυμπία την έκαψαν με κεριά σ' όλο το σώμα κι έβαλαν μια χαλύβδινη βέργα στα αυτιά της. Τέλος την κάρφωσαν με είκοσι καρφιά σε μια σανίδα. Ο τάφος της βρέθηκε το 1959. Τα καρφιά ήταν εκεί, όπως και η σανίδα.
Η μνήμη της εορτάζεται στις 11 Μαΐου, μαζί με την Οσία Ευφροσύνη.
Παραπομπές
Κατηγορία:Άγιοι της Ορθόδοξης Εκκλησίας Κατηγορία:Βυζαντινοί του 13ου αιώνα Κατηγορία:Γυναίκες στη Βυζαντινή Αυτοκρατορία
Γκιουλμπαχάρ Χατούν Α΄
Η Εμινέ Γκιούλ-Μπαχάρ Χατούν (Οθ. Τούρκικα:غلباهار خاتون) (Τούρκικα: Emine Gül-Bahar Hatun, 1432 - 1492) ήταν η πρώτη σύζυγος του σουλτάνου Μωάμεθ Β΄ του Πορθητή της Οθωμανικής Αυτοκρατορίας και Βαλιδέ Σουλτάνα την περίοδο της βασιλείας του Βαγιαζήτ Β΄ για έντεκα χρόνια από το 1481 έως το 1492.
Ο πλήρης τίτλος ήταν: Devletlu İsmetlu Emine Gül-Bahar Valide Hatun Aliyyetü'ş-Şân Hazretleri
Βιογραφία
Παντρεύτηκε τον Μωάμεθ Β΄ το 1446 στην Μανίσα.
Υπάρχουν δύο διαφορετικές εκδοχές για την καταγωγή της.
Επίγονοι
Υπάρχουν δύο διαφορετικές απόψεις για τους απογόνους της
Όταν ο Βαγιαζήτ Β΄ ανέβηκε στο θρόνο, η Γκιουλμπαχάρ απέκτησε την αντίστοιχη ιδιότητα της Βαλιντέ Σουλτάν για έντεκα χρόνια ως χήρα του Μωάμεθ Β΄. Η Γκιουλμπαχάρ Χατούν δεν ήταν κανονική Βαλιντέ εφόσον ο τίτλος χρησιμοποιήθηκε πρώτη φορά από την Αϊσέ Χαφσά Σουλτάν, σύζυγο του Σελίμ Α΄ και μητέρα του Σουλεϊμάν Α' του Μεγαλοπρεπούς.
Πηγές
Κατηγορία:Βασιλομήτωρ Κατηγορία:Βαλιδέ Σουλτάνες
24 εβδομάδες
Παραπομπές
Κατηγορία:Γερμανικές ταινίες Κατηγορία:Γερμανικές δραματικές ταινίες Κατηγορία:Γερμανόφωνες ταινίες Κατηγορία:Ταινίες του 2016
Καλσόν
Τα καλσόν σήμερα διατίθενται σε διάφορα σχέδια αλλά και χρώματα με πιο συνηθισμένα σε μαύρο ή σε απόχρωση του δέρματος. Βασικό χαρακτηριστικό τους αποτελεί το "denier" που συμβολίζει την πυκνότητα του υφάσματος ή, πιο απλά, το πόσο λεπτό ή χοντρό είναι και, ως εκ τούτου, για τι περίσταση ή εποχή ενδείκνυται. Για παράδειγμα, τα πολύ λεπτά καλσόν προτιμούνται σε επίσημες εμφανίσεις ή κατα τους ηπιότερους από πλευράς ψύχους μήνες. Τα χοντρά καλσόν, απεναντίας, προστατεύουν καλύτερα από το κρύο.
Παραλλαγές του καλσόν αποτελούν οι ζαρτιέρες και οι ψηλές κάλτσες. Και οι δύο φτιάχνονται από τα ίδια περίπου υλικά με το καλσόν αλλά σταματούν στο μηρό του ποδιού, αντί για τον αφαλό. Εκεί συγκρατούνται είτε με κλιπσάκια είτε με σιλικόνη, ανάλογα με το είδος.
Η εφεύρεση του καλσόν
Στις αρχές της δεκαετίας του 1920 οι φούστες κόντιναν και τα πόδια των γυναικών έκαναν την δημόσια εμφάνισή τους. Τα βλέμματα των ανδρών σχεδόν ταυτόχρονα επέφεραν την εμφάνισή του μεταξωτού καλσόν, και του ρεγιόν, μαζί με τα ψηλά τακούνια. Στη δεκαετία του 1940 εμφανίστηκε το νάιλον, και καθιερώθηκε στη δεκαετία του 1940-50. Το 1953 ο Άλλεν Γκράντ εφεύρε ένα είδος παντελονιού, το οποίο διοχέτευσε στην αγορά το 1959. Την ίδια εποχή ο Έρνεστ Ράις εφεύρε ένα είδος σημερινού καλσόν, το οποίο κατοχύρωσε το 1956. Η εφεύρεσή του απομιμήθηκε από πολλούς, κάτι που απασχόλησε τα δικαστήρια για αρκετό διάστημα. Τη δεκαετία του 1960 το καλσόν γνώρισε μεγάλη ανάπτυξη, αφού η βιομηχανική κατασκευή του βελτιώθηκε σημαντικά, και το κόστος παραγωγής του μειώθηκε στο ελάχιστο.
Κατηγορία:Εσώρουχα Κατηγορία:Κάλτσες
Ξενοδοχειακό Επιμελητήριο Ελλάδος
Το Ξενοδοχειακό Επιμελητήριο Ελλάδος λειτουργεί από το 1935 ως Νομικό Πρόσωπο Δημοσίου Δικαίου. Είναι νομοθετημένος σύμβουλος της Πολιτείας σε θέματα τουρισμού, έχει εκ του νόμου ως μέλη όλα τα ξενοδοχειακά καταλύματα και τις οργανωμένες τουριστικές κατασκηνώσεις της χώρας. Διοικείται από Διοικητικό Συμβούλιο αιρετών αντιπροσώπων των ξενοδοχείων και των οργανωμένων τουριστικών κατασκηνώσεων όλης της χώρας και εκπροσώπων του κράτους είναι μέλος της Συνομοσπονδίας των Εθνικών Ενώσεων Ξενοδοχείων Εστίασης και Αναψυχής των κρατών-μελών της Ευρωπαϊκής Ένωσης (Hotrec).
Ο αριθμός των εγγεγραμμένων μελών ανέρχεται σε 10.000 περίπου, με τα ξενοδοχεία κλασικού τύπου να αποτελούν την κυριότερη κατηγορία. Η Κρήτη συγκεντρώνει το μεγαλύτερο αριθμό ξενοδοχείων / μελών και ακολουθούν η Μακεδονία και η Στερεά Ελλάδα.
Θεσμικό Πλαίσιο Λειτουργίας
Το 1935 σύμφωνα με τον Α.Ν. της 12/26.06.1935 συστάθηκε ως Νομικό Πρόσωπο Δημοσίου Δικαίου ο «Οργανισμός Πανελληνίου Ενώσεως Τουριστικών Ξενοδοχείων», ο οποίος με το άρθρο 19 του Α.Ν. της 16/19.11.1935 μετονομάσθηκε σε «Επαγγελματικόν Επιμελητήριον Τουριστικών Ξενοδοχείων» και στη συνέχεια μετονομάσθηκε σε «Επιμελητήριον Τουριστικών Ξενοδοχείων της Ελλάδος»
Τέλος, με το άρθρο 1 του Β.Δ. 17/30.11.1946 πήρε την σημερινή του επωνυμία «Ξενοδοχειακόν Επιμελητήριον της Ελλάδος». Με βάσει το άρθρο 1 παρ. 1 του Β.Δ. της 13/29.04.1955 ορίσθηκε ότι «όλα τα ξενοδοχεία ύπνου και φαγητού και τα οικοτροφεία που λειτουργούν στη χώρα ύστερα από νόμιμη άδεια, ακόμα και τα ξενοδοχεία Δ και Ε τάξης, δηλαδή τα μη τουριστικά, υποχρεωτικά είναι μέλη του Ξενοδοχειακού Επιμελητηρίου της Ελλάδος». Τέλος, με βάση το Προεδρικό Διάταγμα 89 του 1988 «Οργανισμός Ξενοδοχειακού Επιμελητηρίου της Ελλάδος», καθορίσθηκε η διάρθρωση των υπηρεσιών, οι αρμοδιότητες, η διάρθρωση των θέσεων και οι σχέσεις εργασίας.
Αντικείμενο - Σκοπός
Οι βασικές λειτουργικές διαδικασίες που περιλαμβάνονται στο αντικείμενο δραστηριότητας είναι οι ακόλουθες:
Στους σκοπούς του Επιμελητηρίου περιλαμβάνονται:
Διοίκηση
Το ανώτατο συλλογικό όργανο διοίκησης του Ξενοδοχειακού Επιμελητηρίου Ελλάδος είναι το Διοικητικό Συμβούλιο. Του Δ.Σ. προΐσταται ο Πρόεδρος και συμμετέχουν σε αυτό αιρετοί αντιπρόσωποι των ξενοδοχείων και των οργανωμένων τουριστικών κατασκηνώσεων (κάμπινγκ) όλης της χώρας καθώς και εκπρόσωποι του κράτους. Υπό τον Πρόεδρο λειτουργούν τρεις Αντιπρόεδροι και ένας οικονομικός επόπτης.
Στα όργανα της διοίκησης του ΞΕΕ περιλαμβάνεται και ο Διευθυντής, ο οποίος είναι ο διοικητικός προϊστάμενος των τμημάτων του Επιμελητηρίου.
Παραπομπές
Κατηγορία:Τουρισμός στην Ελλάδα Κατηγορία:Ενώσεις εργοδοτών στην Ελλάδα Κατηγορία:Ξενοδοχεία στην Ελλάδα
Στρινγκ
thumb|right|250px|Στρινγκ (μαγιό) Το στρινγκ (αγγλικά string, σημαίνει χορδή) είναι μαγιό ή εσώρουχο, που ελάχιστα καλύπτει τα επίμαχα σημεία, αποκαλύπτοντας ταυτόχρονα σχεδόν τα πάντα.
Ιστορική εξέλιξη
Η αγγλική λέξη string μεταφράζεται ως κορδόνι και είναι εξέλιξη του βραζιλιάνικου μαγιό τάνγκα, το οποίο μεταφράζεται ως ποδιά. Το στρινγκ καταχωρείται στους αρχαιότατους ρουχισμούς της ανθρωπότητας, και πιστεύεται ότι φοριόταν από τους προϊστορικούς ανθρώπους που εγκατέλειψαν την Αφρική. Στην Ιαπωνία αποτελούσε μέρος του ανδρικού ρουχισμού μέχρι το τέλος του δεύτερου παγκοσμίου πολέμου. Στο δυτικό ημισφαίριο το στρινγκ διαδόθηκε στα μέσα του 20ού αιώνα. Στη δεκαετία του 1970 έκανε την εμφάνισή του το μπικίνι, ενώ η σεξουαλική απελευθέρωση επέτρεπε το γυμνισμό. Στη δεκαετία του 1990 το στρινγκ καθιερώθηκε ως εσώρουχο και μαγιό ευρείας διάδοσης και για τα δύο φύλα κάθε ηλικίας, από την παιδική ως την πλέον γηραιότερη.
Κατηγορία:Τύποι ενδυμάτων Κατηγορία:Εσώρουχα
Βαλερικό οξύ
Το βαλερικό οξύ (αγγλικά valeric acid) είναι οργανική χημική ένωση με μοριακό τύπο C5H10O2, αν και συνηθέστερα παριστάνεται με τον ημισυντακικό του τύπο CH3(CH2)3CO2H. Πιο συγκεκριμένα, το βαλερικό οξύ είναι αλκανικό οξύ, δηλαδή αλειφατικό κορεσμένο μονοκαρβοξυλικό οξύ, «ευθείας αλυσίδας». Όπως και τα υπόλοιπα (σχετικά) χαμηλής μοριακής μάζας καρβοξυλικά οξέα, το βαλερικό οξύ έχει πολύ δυσάρεστη οσμή. Βρίσκεται με φυσικό τρόπο στο πολυετές ανθοφόρο φυτό βαλεριάνα (Valeriana officinalis), από το οποίο προέρχεται και η εμπειρική ονομασία του (βαλερικό οξύ). Η κύρια εφαρμογή του είναι η σύνθεση εστέρων του, οι οποίοι έχουν ευχάριστες οσμές, αντίθετα από το «μητρικό» τους οξύ (βαλερικό οξύ), οπότε χρησιμοποιούνται σε αρώματα και κοσμητικά. Επίσης, ο βαλερικός αιθυλεστέρας (BuCOOEt) και ο βαλερικός πεντυλεστέρας (BuCOOCH2Bu) χρησιμοποιούνται ως προσθετικά τροφίμων, δίνοντάς τους φρουτώδη αρώματα.
Το μεβαλονικό οξύ [HOCH2CH2C(OH)(CH3)CH2COOH] παράγεται από το βαλερικό οξύ, με μεθυλίωση [και δύο (2) υδροξυλιώσεις].
Με καρβοξυλίωση βουτυλαλογονιδίων
Με καρβοξυλίωση με διοξείδιο του άνθρακα (CO) βουτυλαλογονιδίων (CH3CH2CH2CH2X), μέσω οργανομαγνησιακών ενώσεων (αντιδραστήρια Grignard) παράγεται βαλερικό οξύ :
Με υδρόλυση πεντανονιτριλίου
Με υδρόλυση πεντανονιτριλίου (CH3CH2CH2CH2CN) σε όξινο περιβάλλον παράγεται βαλερικό οξύ :
Με οξείδωση 5-δεκενίου, 1-πεντανόλης ή πεντανάλης
1. Με οξείδωση 5-δεκενίου (CH3CH2CH2CH2CH=CHCH2CH2CH2CH3) παράγεται βαλερικό οξύ :
2. Με οξείδωση 1-πεντανόλης (CH3CH2CH2CH2CH2OH) παράγεται βαλερικό οξύ :
3. Με οξείδωση πεντανάλης (CΗ3CH2CH2CH2CHO) παράγεται βαλερικό οξύ :
Από προπυλομηλονικό οξύ
Από προπυλομηλονικό οξύ [HOOCCH(CH2CH2CH3)COOH] παράγεται βαλερικό οξύ :
΄Οξινος χαρακτήρας και καρβονικά άλατα
Το βαλερικό οξύ είναι ένα ασθενές μονοβασικό οξύ (pKa = 4,82), ασθενέστερο από τα περισσότερα ανόργανα οξέα. Τα εννέα (9) υδρογόνα του βουτυλίου δεν αντικαθιστώνται από μέταλλα, αλλά παρόλα αυτά το βαλερικό οξύ αντιδρά με ορισμένα μέταλλα και βάσεις σχηματίζοντας άλατα με σύγχρονη έκλυση υδρογόνου ή νερού αντίστοιχα:
(Αντίδραση διάστασης)
(Επίδραση μετάλλων ηλεκτροθετικότερων του υδρογόνου)
(Αντίδραση εξουδετέρωσης)
Αποκαρβοξυλίωση
1. Με θέρμανση βαλερικού νατρίου παίρνουμε διοξείδιο του άνθρακα και βουτάνιο ::
2. Με ηλεκτρόλυση βαλερικού νατρίου (μέθοδος Kolbe), παράγονται διοξείδιο του άνθρακα και οκτάνιο :
3. Με θέρμανση αλάτων του με ασβέστιο (ή βάριο) παράγεται 5-εννεανόνη :
4. Με επίδραση βρωμίου σε βαλερικό άργυρο παράγεται βουτυλοβρωμίδιο -  Αντίδραση Hunsdiecker :
Αναγωγή
Τo βαλερικό οξύ ανάγεται με λιθιοαργιλιοϋδρίδιο (LiAlH4) ή νατριοβοριοϋδρίδιο (NaBH4) προς 1-πεντανόλη :
Οξείδωση
Τo βαλερικό οξύ οξειδώνεται σε βαλερικό υπεροξύ από το υπεροξείδιο του υδρογόνου (H2O2), σε όξινο περιβάλλον :
Αλογόνωση
1. Με επίδραση αλογόνων, πσρουσία ερυθρού φωσφόρου, παράγεται α-αλοβαλερικό οξύ:
2. Με επίδραση αλογονωτικών μέσων παράγονται πεντανυλαλογονίδια ::
Επίδραση καρβενίων
Με επίδραση καρβενίων παράγεται ένα μίγμα προϊόντων. Π.χ. με μεθυλένιο έχουμε περίπου την παρακάτω στοιχειομετρική εξίσωση:
Αναφορές και σημειώσεις
Κατηγορία:Αλκανικά οξέα Κατηγορία:Λιπαρά οξέα Κατηγορία:C5
Κωνσταντίνος Θ. Κολοκοτρώνης
Ο Κωνσταντίνος Κολοκοτρώνης (1810 - 31 Δεκεμβρίου 1848/10 Ιανουαρίου 1849 ), ήταν Έλληνας αγωνιστής της Επανάστασης του 1821 και πολιτικός.
Βιογραφικά στοιχεία
Γεννήθηκε το 1810 στη Ζάκυνθο και ήταν το τρίτο παιδί του οπλαρχηγού Θεόδωρου Κολοκοτρώνη και της Αικατερίνης Καρούσου. Ήταν γνωστός και με το παρωνύμιο "Κολλίνος". Αδέλφια του ήταν ο Πάνος, ο Γιάννης και η Ελένη. Έμαθε τα πρώτα του γράμματα στη Ζάκυνθο, αργότερα στη Κέρκυρα και τέλος σπούδασε νομικά στο Παρίσι. Το 1824 ανέλαβε το στρατιωτικό σώμα του αδελφού του Πάνου ο οποίος είχε σκοτωθεί, ενώ αργότερα έγινε φρούραρχος Τριπολιτσάς. Τέλος κατατάχτηκε στο σώμα του Φαβιέρου.
Χρημάτισε πληρεξούσιος Γορτυνίας στην Εθνοσυνέλευση του 1843 στην Αθήνα, υπουργός Δικαιοσύνης το 1847 στην Κυβέρνηση Ιωάννη Κωλέττη και υπουργός Εξωτερικών το 1848 στην Κυβέρνηση Γεωργίου Κουντουριώτη.
Βιβλιογραφικές πηγές
Κατηγορία:Αγωνιστές του 1821 Κατηγορία:Έλληνες πληρεξούσιοι Κατηγορία:Έλληνες υπουργοί Δικαιοσύνης Κατηγορία:Έλληνες υπουργοί Εξωτερικών Κωνσταντινος
Δυναστεία του Αρχέλαου
Η δυναστεία τού Αρχέλαου ή των Αρχελαϊδών περιέχει μέλη, που έζησαν το διάστημα από τον 2ο αι. π.Χ. ως 38 μ.Χ. στον Πόντο, την Καππαδοκία και την Κιλικία. Περιλαμβάνει πέντε άνδρες με το όνομα Αρχέλαος και μία γυναίκα, τη Γλαφύρα.
Ιστορία
Ο γιος του Αρχέλαος Α΄ ορίστηκε από τον Πομπήιο αρχιερέας-βασιλιάς της πόλης Κόμανα στην Καππαδοκία, υποτελής των Ρωμαίων. Παντρεύτηκε σε 2ο γάμο τη Βερενίκη Δ΄ βασίλισσα της Αιγύπτου και έτσι ο Αρχέλαος Α΄ θα έγινε φαραώ. Αυτή ήταν σε αντίθεση με τον πατέρα της Πτολεμαίο ΙΒ΄, ο οποίος με δώρα έπεισε τον ανθύπατο της Συρίας να τον βοηθήσει να ανακτήσει τον θρόνο του. Στη συμπλοκή σκοτώθηκε ο Αρχέλαος Α΄ και η Βερενίκη Δ΄.
Ο γιος του από τον 1ο γάμο με μία Ελληνίδα, ο Αρχέλαος Β΄, τον διαδέχθηκε ως αρχιερέας-βασιλιάς στα Κόμανα. Ως τέτοιος είχε 6.000 δουλοπαροίκους. Το 47 π.Χ. ο Ιούλιος Καίσαρ νίκησε τον Πομπήιο, προστάτη των Αρχελάων και εκτόπισε τον Αρχέλαο Β΄.
Γιος του ήταν ο Αρχέλαος από την εταίρα Γλαφύρα, διάσημη για την ομορφιά και τη γοητεία της· αυτή μετά το τέλος τού ανδρός της έγινε ερωμένη τού Μάρκου Αντωνίου. Έπεισε τον Ρωμαίο στρατηγό να διορίσει τον γιο της ως βασιλιά της Καππαδοκίας. Ο Αρχέλαος νυμφεύτηκε σε 1ο γάμο μάλλον μία των Αρταξιαδών, κόρη τού Αρταβάσδη Β΄ της Αρμενίας. Έπειτα νυμφεύτηκε σε 2ο γάμο την Πυθοδωρίδα, εγγονή τού Μ. Αντωνίου και τον υποστήριξε στη ναυμαχία τού Ακτίου. Όταν εκεί ο Μ. Αντώνιος ηττήθηκε από τον Οκταβιανό, ο Αρχέλαος έγινε σύμμαχος τού Οκταβιανού, ο οποίος τού πρόσθεσε περιοχές της Κιλικίας και τη Μικρά Αρμενία. Προς τιμήν τού Αυγούστου, ο Αρχέλαος μετονόμασε την Ελαιούσα (στην Κιλικία Τραχέα) σε Ελεούσα Σεβαστή. Μετακόμισε σε αυτή, επέκτεινε την πόλη και έφτιαξε το ανάκτορό του στη νήσο μπροστά στο λιμάνι της· επονομάστηκε Κτίστης. Ήταν κάτοχος ορυχείων κρυστάλλων και όνυχα και έγραψε το έργο Περί λίθων και ποταμών. Τον Αύγουστο θα διαδεχόταν ο προγονός του Τιβέριος ή ο εγγονός του Γάιος Καίσαρας. Ο Αρχέλαος πήρε το μέρος τού δεύτερου, που όμως απεβίωσε το 4 μ.Χ. και το 14 μ.Χ. τον Αύγουστο διαδέχθηκε ο Τιβέριος. Αυτός κάλεσε τον Αρχέλαο στη Ρώμη και τον κατηγόρησε στη Σύγκλητο για συνωμοσία. Ήθελε να τον εκτελέσει, όμως ο γηραιός Αρχέλαος, έπειτα από 52 έτη βασιλείας, απεβίωσε. Η Καππαδοκία έγινε ρωμαϊκή επαρχία, τα μέρη της Κιλικίας που είχε δόθηκαν στον γιο του και η Μικρά Αρμενία στον προγονό του Αρταξία Γ΄, γιο της Πυθοδωρίδας από προηγούμενο γάμο της.
Από την 1η σύζυγό του, πριγκίπισσα της Αρμενίας, είχε τέκνα τον Αρχέλαο και τη Γλαφύρα. Ο Αρχέλαος ήταν βασιλιάς τμημάτων της Κιλικίας, υποτελής στους Ρωμαίους. Όταν η φυλή των Κιέται εξεγέρθηκε εναντίον των Ρωμαίων, ο ρωμαίος κυβερνήτης της Συρίας κατέστειλε το κίνημα. Ο Αρχέλαος της Κιλικίας απεβίωσε το 38 μ.Χ. και τις περιοχές του έδωσε ο Καλιγούλας στον σύμβουλό του Αντίοχο Δ΄ της Κομμαγηνής. Ο Αντίοχος Δ΄ πρόσθεσε το όνομα Αρχέλαος το όνομα τού γιού του Αντιόχου, προς τιμήν τού βασιλιά της Κιλκίας. Ο Αρχέλαος Αντίοχος ήταν πατέρας τού Φιλιπάππου.
Η αδελφή του Γλαφύρα παντρεύτηκε πρώτα τον Αλέξανδρο, γιο τού Ηρώδη Α΄ της Ιουδαίας. Ο γιος τους Τιγράνης Ε΄ έγινε βασιλιάς της Αρμενίας. Η Γλαφύρα ήταν υπερήφανη για την Ελληνική (Μακεδονική) και βασιλική καταγωγή της στην Αυλή του Ηρώδη και η κόρη τού Ηρώδη, η Σαλώμη, κατηγόρησε αυτήν και τον Αλέξανδρο για συνωμοσία. Ο Αλέξανδρος εκτελέστηκε από τον πατέρα του. Έπειτα η Γλαφύρα παντρεύτηκε τον Ιούβα Α΄, ο οποίος ταξιδεύοντας στην ανατολική Μεσόγειο, την είχε δει και ερωτευτεί. Έγινε βασίλισσα της Μαυριτανίας. Όταν όμως γνώρισε τον Ηρώδη Αρχέλαο της Ιουδαίας, άλλο γιο τού Ηρώδη Α΄, τον ερωτεύτηκε. Η Γλαφύρα χώρισε τον άνδρα της και ο Ηρώδης Αρχέλαος τη σύζυγό του και οι δύο τους παντρεύτηκαν. Για τους Ιουδαίους, το να παντρευτεί τον ετεροθαλή αδελφό τού πρώτου συζύγου της ήταν σκάνδαλο. Ο Ηρώδης Αρχέλαος, ένεκα της σκληρότητάς του, εκθρονίστηκε· η Γλαφύρα απεβίωσε το 7 μ.Χ.
Πηγές
Αρχεαλου
Βαγγέλης Σκουβαράς
Ο '''Βαγγέλης Α. Σκουβαράς''' (Βαρνάβας Αττικής, 1921 – Αθήνα, 1983) ήταν Έλληνας φιλόλογος, λαογράφος και αρχειοδίφης, ο οποίος μελέτησε εκτεταμένα τις ιστορικές βιβλιοθήκες της Θεσσαλίας.
Οι γονείς του Σκουβαρά ήταν αρβανίτικης καταγωγής και ο πατέρας του ήταν δάσκαλος. Κατά τις διάφορες μεταθέσεις του πατέρα του, ο μικρός Σκουβαράς μπόρεσε να γνωρίσει τη Σύρο, την Καρδίτσα, τη Βοιωτία και την Αττική. Το 1939 έγινε δεκτός στη Φιλοσοφική Σχολή του Πανεπιστημίου Αθηνών, αλλά έναν χρόνο μετά, με την έναρξη του Ελληνοϊταλικού Πολέμου, αναγκάστηκε να διακόψει τις σπουδές του για να υπηρετήσει στην Ελληνική Αεροπορία.
Το 1942 διέφυγε από την κατεχόμενη Ελλάδα στην Αίγυπτο. Εκεί εργάσθηκε ως δάσκαλος στο Ελληνικό Γυμνάσιο της Μανσούρας. Το 1944 επέστρεψε στην Ελλάδα, αλλά κατά τα Δεκεμβριανά του 1944 συνελήφθη από τους Βρετανούς, οι οποίοι τον εξόρισαν και πάλι στην Αίγυπτο. Με την επάνοδό του από την εξορία στην Αίγυπτο, ολοκλήρωσε τις σπουδές του στο Πανεπιστήμιο Αθηνών (1947), αλλά αμέσως μετά συνελήφθη για δεύτερη φορά ως αριστερός και εξορίσθηκε στη Μακρόνησο.
Αμέσως μετά τον Εμφύλιο, ως αριστερός δεν μπορούσε να βρει εύκολα θέση σε δημόσιο σχολείο. Έτσι το 1952 άρχισε να διδάσκει στο Πολυμέρειο Γυμνάσιο Ζαγοράς, το οποίο τον καιρό εκείνο ήταν ακόμα ιδιωτικό. Τελικά το 1955 διορίσθηκε δημόσιος καθηγητής στο Γυμνάσιο Αλμυρού, για να αποσπασθεί αμέσως στο Γυμνάσιο Ζαγοράς. Ως καθηγητής, γυμνασιάρχης, επιθεωρητής και επόπτης μέσης εκπαίδευσης, υπηρέτησε σε πολλά σχολεία στη Μαγνησία, τον Πειραιά, την περιφέρεια Καρδίτσας, το Μεσολόγγι, την Τρίπολη και την Αθήνα.
Από τον καιρό που άρχισε να εργάζεται στη Ζαγορά, ενδιαφέρθηκε για την ιστορία και τη λαογραφία της Θεσσαλίας. Μελέτησε και καταλογογράφησε τα χειρόγραφα και τα αρχέτυπα των βιβλιοθηκών των ιστορικών σχολών της Ζαγοράς, των Μηλεών και της Τσαριτσάνης. Κατέγραψε επίσης πολλά δημοτικά τραγούδια της περιοχής και δημοσίευσε πολλές φιλολογικές, παλαιογραφικές και λαογραφικές μελέτες.
Από το 1964 άρχισε να εργάζεται ως συντάκτης του Μεσαιωνικού Αρχείου της Ακαδημίας Αθηνών και από τη θέση αυτή συνέχισε το ερευνητικό του έργο στις βιβλιοθήκες των Μετεώρων, της Μονής Ολυμπιώτισσας (κοντά στην Ελασσόνα), της Λάρισας και των «Τριών Ιεραρχών» Βόλου. Το 1967 αναγορεύθηκε διδάκτορας στο Πανεπιστήμιο Αθηνών με τη διατριβή «Στηλιτευτικά κείμενα κατά των Αναβαπτιστών του IH΄ αιώνος».
Κατά τη διάρκεια της Δικτατορίας των Συνταγματαρχών, παύθηκε από οποιαδήποτε δημόσια θέση. Το 1968 προσπάθησε ανεπιτυχώς να εκλεγεί καθηγητής στη Φιλοσοφική Σχολή του Πανεπιστημίου Θεσσαλονίκης. Τελικά εκλέχθηκε καθηγητής της Νέας Ελληνικής Φιλολογίας στο Πανεπιστήμιο Αθηνών το 1978, τέσσερα χρόνια μετά την πτώση της Δικτατορίας.
Πέθανε ξαφνικά το 1983, λίγο πριν κυκλοφορήσει ο δεύτερος τόμος που είχε γράψει με ιστορικά και λαογραφικά του Πηλίου (Πηλιορείτικα Β΄).
Άλλες πηγές
Κατηγορία:Έλληνες φιλόλογοι Κατηγορία:Έλληνες λαογράφοι
Συνειδητό όνειρο
thumb|Πτήση σε συνειδητό όνειρο Συνειδητό όνειρο (διαυγές όνειρο) είναι κάθε όνειρο κατά το οποίο το άτομο έχει συνείδηση ό,τι ονειρεύεται ενώ το όνειρο είναι σε πλήρη εξέλιξη. Κατά τη διάρκεια του συνειδητού ονείρου, είναι δυνατό να ασκήσει κανείς έλεγχο πάνω στο ονειρικό περιβάλλον και να κάνει πράγματα που αλλιώς θα ήταν αδύνατο να κάνει στη φυσική πραγματικότητα.
Το συνειδητό όνειρο έχει μελετηθεί επιστημονικά και η δυνατότητα επίτευξης του θεωρείται πλέον τεκμηριωμένη. Ερευνητές όπως ο Allan Hobson με τη νευροφυσιολογική προσέγγιση του στο όνειρο έχει βοηθήσει να γίνει το συνειδητό όνειρο, λιγότερο θεωρητικό και ατεκμηρίωτο.
Ιστορικό επιστημονικής έρευνας
Το πρώτο βιβλίο για τα συνειδητά όνειρα όπου αναγνωρίστηκε η δυνατότητα ύπαρξης τους ως επιστημονικά τεκμηριώσιμο γεγονός, ήταν η μελέτη της Celia Green το 1968 με τίτλο Lucid Dreams. Έπειτα από ανασκόπηση της υπάρχουσας βιβλιογραφίας και προσθέτοντας δεδομένα και από τις δικές της μελέτες, ανέλυσε τα κύρια χαρακτηριστικά αυτών των ονείρων και συμπέρανε ότι αποτελούσαν μία κατηγορία εμπειρίας αρκετά ξεχωριστή από τα συνήθη όνειρα. Προέβλεψε ότι θα συσχετίζονταν με τον ύπνο REM και ήταν η πρώτη που τα συνέδεσε με το φαινόμενο της ψευδούς αφύπνισης. Ο φιλόσοφος Norman Malcolm σε κείμενο του 1959 με τίτλο "Dreaming" αμφισβήτησε την δυνατότητα ελέγχου της ακρίβειας των αναφορών στο περιεχόμενο ονείρων. Ωστόσο η συνειδητοποίηση ότι οι κινήσεις των ματιών κατά τη διάρκεια ενός ονείρου επηρέαζαν τα φυσικά μάτια του ατόμου που ονειρεύεται έδωσε τη δυνατότητα να αποδειχθεί ότι κινήσεις των ματιών συμφωνημένες κατά την εγρήγορση, μπορούσαν να ανακληθούν και να εκτελεστούν κατά τη διάρκεια ενός συνειδητού ονείρου. Η πρώτη απόδειξη αυτού του είδους έγινε στα τέλη της δεκαετίας του '70 από τη Βρετανή παραψυχολόγο Keith Hearne. Ένας εθελοντής ονόματι Alan Worsley χρησιμοποίησε τις οφθαλμικές κινήσεις για να σηματοδοτήσει της έναρξη ενός συνειδητού ονείρου, κάτι που καταγράφηκε από ένα μηχάνημα πολυϋπνογράφου. Κατά τη δεκαετία του '80, προέκυψαν επιπλέον στοιχεία που τεκμηρίωναν την ύπαρξη του φαινομένου, καθώς τα πειράματα της Hearne επαναλήφθηκαν και από άλλους ερευνητές όπως ο Stephen LaBerge του πανεπιστημίου του Στάνφορντ. Επιπλέον, αναπτύχθηκαν τεχνικές που αποδεδειγμένα αυξάνουν την πιθανότητα επίτευξης συνειδητού ονείρου.
Η έρευνα στις τεχνικές και τα αποτελέσματα του συνειδητού ονείρου συνεχίζει σε ένα αριθμό πανεπιστημίων και κέντρων, όπως το "The Lucidity Institute" του LaBerge.
Νευροβιολογικό μοντέλο
Ο νευροεπιστήμονας J. Allan Hobson προσπάθησε να περιγράψει το τι συμβαίνει στον εγκέφαλο κατά το συνειδητό όνειρο. Το πρώτο βήμα για το συνειδητό όνειρο είναι να αναγνωρίσει κανείς ότι ονειρεύεται και αυτή η αναγνώριση πιθανότατα συμβαίνει στον πλαγιοπίσθιο προμετωπιαίο φλοιό, ο οποίος είναι μία από τις λίγες περιοχές που απενεργοποιούνται κατά τον ύπνο REM και όπου γίνεται η επεξεργασία της μνήμης. Αφότου η περιοχή ενεργοποιηθεί και το άτομο συνειδητοποιήσει ότι ονειρεύεται, θα πρέπει να είναι προσεκτικός ώστε αφ' ενός να αφήσει την ονειρική ψευδαίσθηση να συνεχίσει, αφ' ετέρου να κρατήσει την επίγνωση ότι είναι όνειρο. Η διαδικασία μπορεί να ειδωθεί ως ισορροπία μεταξύ συνείδησης και συναισθήματος. Για τη διατήρηση της ισορροπίας, η αμυγδαλή και ο παραϊπποκάμπειος φλοιός πρέπει πιθανόν να βρίσκονται σε χαμηλότερα επίπεδα διέγερσης. Η παράταση των έντονων ονειρικών ψευδαισθήσεων ίσως απαιτεί να παραμένει η γέφυρα και ο φλοιός της βρεγματοϊνιακής συμβολής ενεργός.
Αντίληψη του χρόνου κατά το συνειδητό όνειρο
Ο χρόνος που περνά κατά το συνειδητό όνειρο έχει δειχτεί ότι είναι περίπου ο ίδιος με αυτόν της εγρήγορσης. Το 1985 ο LaBerge έκανε μία πιλοτική μελέτη στην οποία άτομα κατά τη διάρκεια συνειδητού ονείρου μετρούσαν από το ένα ως το δέκα (στο όνειρο) και σηματοδοτούσαν το τέλος του μετρήματος με προσυμφωνημένες οφθαλμικές κινήσεις οι οποίες καταγράφονταν από πολυϋπνογράφο. Η μελέτη επαναλήφθηκε το 2004 από μελετητές στη Γερμανία και τα αποτελέσματα του LaBerge επαναλήφθηκαν. Η Γερμανική μελέτη των Erlacher, D. & Schredl, Μ επίσης μελέτησε την κινητική λειτουργία και βρήκε ότι τα βαθιά καθίσματα χρειάζονταν 44% περισσότερο χρόνο να γίνουν κατά τη διάρκεια συνειδητού ονείρου.
Οφθαλμικές κινήσεις και ρυθμός αναπνοής κατά το συνειδητό όνειρο
Έχει δειχθεί ότι κατά τη διάρκεια συνειδητού ονείρου, το άτομο μπορεί να ελέγξει τόσο τις κινήσεις των ματιών του - αλλάζοντας εκούσια την κατεύθυνση του βλεμματος του στο ονειρικό του οπτικό πεδίο - όσο και τη συχνότητα των αναπνοών του.
Ενεργοποίηση εγκεφαλικών ημισφαιρίων κατά το συνειδητό όνειρο
Η διαφορετική ενεργοποίηση των εγκεφαλικών ημισφαιρίων άναλογα με το είδος της εγκεφαλικής δραστηριότητας που παρατηρείται κατά την εγγρήγορση, έχει δειχθεί και κατά τη διάρκεια του συνειδητού ονείρου. Σε μία μελέτη του LaBerge το 1982 φάνηκε ισχυρότερη ενεργοποίηση του δεξιού βρεγματικού λοβού κατά το τραγούδι και του αριστερού κατά το μέτρημα.
Θεραπεία για εφιάλτες
Άτομα που υποφέρουν από εφιάλτες θα μπορούσαν να επωφεληθούν από την ικανότητα να αναγνωρίζουν ότι ονειρεύονται. Μία πιλοτική μελέτη έγινε το 2006 και έδειξε ότι η θεραπεία συνειδητού ονείρου ήταν αποτελεσματική στην μείωση της συχνότητας των εφιαλτών. Η θεραπεία περιελάμβανε κατανόηση της λογικής του συνειδητού ονείρου, εκμάθηση της τεχνικής πρόκλησης του και ασκήσεις συνειδητότητας. Αν και δεν ήταν ξεκάθαρο σε ποία πτυχή της θεραπείας οφειλόταν η επιτυχία, ωστόσο η θεραπεία ως σύνολο ήταν επιτυχής.
Πολιτισμική ιστορία
Αν και έγινε ευρύτερα γνωστό μόνο κατά τις τελευταίες δεκαετίες, το συνειδητό όνειρο δεν είναι μοντέρνα ανακάλυψη.
Επίτευξη συνειδητού ονείρου
Πολλοί είναι αυτοί που αναφέρουν ότι έζησαν κάποιο συνειδητό όνειρο ως παιδιά και γενικά τα παιδιά φαίνεται ότι κάνουν συχνότερα συνειδητά όνειρα από τους ενήλικες. Αν και το συνειδητό όνειρο είναι κάτι που μαθαίνεται, το να έχει κανείς τακτικά συνειδητά όνειρα είναι μάλλον δύσκολο και όχι τόσο συχνό. Με τον καιρό έχουν αναπτυχθεί διάφορες τεχνικές πρόκλησης συνειδητών ονείρων κατά βούληση.
Ανάκληση ονείρων (dream recall)
Η ανάκληση ονείρων είναι η ικανότητα να θυμάται κανείς τα όνειρα του. Η ικανοποιητική ανάκληση θεωρείται το πρώτο βήμα για την επίτευξη συνειδητού ονείρου. Η κύρια τεχνική που χρησιμοποιείται είναι να κρατά κανείς ένα ημερολόγιο ονείρων (ονειρολόγιο) στο οποίο να καταγράφει ό,τι όνειρο (ή τμήμα ονείρου) θυμάται ακριβώς μόλις ξυπνήσει. Είναι σημαντική η άμεση καταγραφή (το ονειρολόγιο δίπλα στο κρεβάτι) γιατί το όνειρο ξεχνιέται πολύ γρήγορα καθώς περνά η ώρα. Η ανάκληση ονείρων μπορεί επίσης να βελτιωθεί αν το άτομο δεν κινηθεί καθόλου αμέσως μόλις ξυπνήσει. Αυτό συμβαίνει διότι κατά τη διάρκεια του ύπνου REM (όπου εξελίσσονται τα συνειδητά όνειρα) οι μύες του σώματος βρίσκονται σε πλήρη παράλυση - με εξαίρεση αυτούς των ματιών,της αναπνοής και δευτερευόντως συχνά τους υπεύθυνους για την ομιλία. Έτσι η κίνηση των μυών σηματοδοτεί την πλήρη αφύπνηση και κάνει δυσκολότερη την ανάκληση ονειρικών γεγονότων.
Έλεγχος πραγματικότητας (reality checks)
Ο έλεγχος πραγματικότητας είναι ένας τρόπος να καθορίσει κανείς αν ονειρεύεται ή όχι. Γίνεται με την πραγματοποίηση κάποιας ενέργειας που έχει διαφορετικά αποτελέσματα στην εγρήγορση και στο όνειρο. Κάνοντας τακτικούς ελέγχους κατά τη διάρκεια της μέρας, είναι πιθανό κανείς να κάνει από συνήθεια έλεγχο και κατά τη διάρκεια ενός ονείρου, οπότε το θετικό αποτέλεσμα του ελέγχου θα τον κάνει να καταλάβει ότι ονειρεύεται μπαίνοντας την ίδια στιγμή σε συνειδητό όνειρο. Συνήθη τεστ ελέγχου πραγματικότητας - και τα θετικά τους αποτελέσματα- είναι:
Ονειρομοτίβα (σημεία ονείρου-dream signs)
Τα ονειρομοτίβα είναι στοιχεία που εμφανίζονται συχνά στα όνειρα αλλά ποτέ ή σπάνια κατά την εγρήγορση. Συνεπώς η εξάσκηση στην εντόπισή τους μπορεί να βοηθήσει στο να καταλάβει κανείς ότι ονειρεύεται. Τα ονειρομοτίβα μπορούν να χωριστούν σε δύο κατηγορίες:
α) Καταστάσεις που είναι αδύνατο ή σχεδόν αδύνατο να συμβούν κατά την εγρήγορση, όπως π.χ.:
β) Καταστάσεις που αν και μπορεί να συμβούν κατά την εγγρήγορση, είναι πολύ συχνότερες στο όνειρο, όπως:
Η αναγνώριση των χαρακτηριστικών ονειρομοτίβων του κάθε ατόμου γίνεται συνήθως με το να ανατρέξει και να εξετάσει τις καταγραφές του ονειρολογίου του. Γνωρίζοντας τα προσωπικά του ονειρομοτίβα, είναι ευκολότερο κανείς να εξασκηθεί να τα αναζητεί και να κάνει έλεγχο πραγματικότητας όταν τα εντοπίζει.
Μνημονικά προκαλούμενο συνειδητό όνειρο (MILD)
Η τεχνική αναπτύχθηκε από τον LaBerge και στηρίζεται στην προοπτική μνήμη (να θυμηθεί κανείς να κάνει κάτι στο μέλλον). Συνίσταται στην συνεχή επανάληψη πρό του ύπνου της πρόθεσης του ατόμου να θυμηθεί να κάνει έλεγχο πραγματικότητας όταν θα ονειρεύεται (ή όταν συναντήσει ένα συγκεκριμένο ονειρομοτίβο).
Αφύπνιση και πίσω στο κρεβάτι (WBTB)
Η τεχνική είναι ίσως η ευκολότερη και από τις πιο αποτελεσματικές. Συνίσταται στην έγερση μετά από περίπου πέντε ώρες ύπνου, παραμονή μίας ώρας σε εγρήγορση και κατάκλιση εκ' νέου κάνοντας χρήση της τεχνικής MILD. Έρευνες έχουν δείξει 60% αποτελεσματικότητα με τη χρήση αυτής της μεθόδου.
Συνειδητό όνειρο από εγρήγορση (WILD)
Ένα συνειδητό όνειρο από εγρήγορση, επιτυγχάνεται όταν το άτομο μεταβαίνει απευθείας από την εγρήγορση σε όνειρο χωρίς να χάσει ούτε στιγμή τη διαύγεια του και τη συνείδηση εαυτού. Υπάρχουν πολλές τεχνικές που βοηθούν στην επίτευξη WILD. Κοινό τους σημείο είναι ότι βοηθούν στην διατήρηση της συνειδητότητας κατά τη διάρκεια της υπναγωγικής φάσης του ύπνου, την οποία το άτομο πρέπει να αναγνωρίσει και να παρακολουθήσει παθητικά αλλά συνειδητά έως ότου μπει στο όνειρο.
Παράταση του συνειδητού ονείρου
Ένα πρόβλημα αυτών που επιχειρούν συνειδητό όνειρο είναι η γρήγορη αφύπνιση, λίγο αφότου έχουν συνειδητοποιήσει ότι ονειρεύονται. Ο Stephen LaBerge έχει προτείνει δύο μεθόδους για την παράταση του ονείρου. Η πρώτη συνίσταται στην γρήγορη περιστροφή του ατόμου. Η δεύτερη είναι το τρίψιμο των χεριών. Αμφότερες αυξάνουν την αισθητηριακή πρόσληψη στοιχείων του ονειρικού περιβάλλοντος και εμποδίζουν την αίσθηση του σώματος στο κρεβάτι να παρεισφρήσει στη συνειδητότητα τερματίζοντας το όνειρο.
Φάνα (Νορβηγία)
right|thumb|Η Νέστουν ήταν το διοικητικό κέντρο του δήμου Φάνα. Η Φάνα (νορβηγικά:Fana) είναι περιοχή, συνοικία σήμερα, στην πόλη Μπέργκεν της Νορβηγίας.
Η Φάνα ήταν ξεχωριστός δήμος μέχρι το 1972, όταν μαζί με την Άρνα, την Λάξεβογκ, και την Οσάνε, εντάχθηκε στο δήμο του Μπέργκεν. Στη Φάνα έζησε ο Νορβηγός συνθέτης Έντβαρντ Γκριγκ.
Το 2012, η Φάνα είχε πληθυσμό 39.216 κατοίκων. right|thumb|Η εκκλησία της Φάνα right|thumb|Το εμπορικό κέντρο Λαγκούνεν (νορβ:Lagunen Storsenter).
Μεταφορες
Λεωφορειακές γραμμες στη Φάνα:
Ριζική προστατεκτομή
Η ριζική προστατεκτομή εκτελείται με σκοπό την αφαίρεση του Καρκίνος του προστάτη. Εκτελείται όταν το Καρκίνος του προστάτη είναι εντοπισμένο ή ίσως και τοπικά προχωρημένο ΤΝΜ Σύστημα Ταξινόμησης.
Κατά την ριζική προστατεκτομή αφαιρείται ο Προστάτης αδένας με την κάψα του, οι σπερματοδόχες κύστεις και οι επιχώριοι λεμφαδένες. Στην περινεική ολική προστατεκτομή αφαιρούνται τα ίδια στοιχεία εκτός των λεμφαδένων.
Στην ριζική προστατεκτομή με διαχωρισμό του αγγειονευρώδους δεματίου αφαιρούνται και πάλι όλα τα στοιχεία με τους επιχώριους λεμφαδένες, με την διαφορά όμως πως γίνεται προσεκτικός μικροσκοπικός διαχωρισμός των αγγείων και νεύρων που αιματώνουν και νευρώνουν το πέος, έτσι ώστε ο άνδρας να έχει στύση και κατ'επέκταση φυσιολογική σεξουαλική και κοινωνική ζωή , σε αντίθεση με τις άλλες τεχνικές.
Ο πρώτος που εφήρμοσε την τεχνική αυτή ήταν ο εν ζωή και τώρα διάσημος Dr.Patrick Walsh
Έκτοτε ο Καθηγητής Urs E.Studer το 2007 παρουσίασε μία τροποποιημένη τεχνική με ακόμη καλύτερα αποτελέσματα.
Σημειώσεις παραπομπές
Κατηγορία:Χειρουργική
Ντέιβιντ Λόγκαν
Επαγγελματική σταδιοδρομία
Ο Λόγκαν υπέγραψε για τη σεζόν 2005-06 με την ιταλική ομάδα δεύτερης κατηγορίας Παβία. Το Δεκέμβριο του 2006 μετακόμισε στο Ισραήλ και υπέγραψε με την Χάποελ Ράματ Χασαρόν ΜΒ9. Μετά από αυτό επέστρεψε στις ΗΠΑ και έπαιξε επτά παιχνίδια για τα ιπτάμενα Ουέρθ Φορτ στο NBDL. Τελείωσε η σεζόν 2006-07 έπαιξε για την ΣΚΣ Στάρογκαρντ στην Πολωνία.
Την σεζόν του 2007-08, ο Λόγκαν υπέγραψε με την Τούρουφ Ζγκοζέλετς και πήρε μέρος στο Eurocup, όπου είχε μέσο όρο 18.6 πόντους ανά παιχνίδι και έφτασε στην φάση των 8. Το βραβείο για τις εξαιρετικές εμφανίσεις ήταν η μεταγραφή στην Πρόκομ. Έχει συμβάλει πολύ στην έκτη συνεχόμενη της ομάδας του εθνικού πρωταθλήματος Πρόκομ. Στις 2 του Ιουλίου του 2010 υπέγραψε συμβόλαιο στην ισπανική Κάχα Λαμποράλ.
Τον Αύγουστο του 2011 υπέγραψε διετή συμφωνία με τον Παναθηναϊκό στην Ελλάδα. Τον Ιούλιο 2012 υπέγραψε συμβόλαιο με τη Μακάμπι Τελ Αβίβ. Το 2013 πήρε μεταγραφή στη γερμανική Άλμπα Βερολίνου. Από το 2014 αγωνίζεται στην ιταλική Δυναμό Σάσσαρι.
Εθνική ομάδα
Το 2009 αγωνίστηκε στο Ευρωμπάσκετ με την ομάδα της Πολωνίας. Ο Λόγκαν είχε 15.5 πόντους και 4.5 ασίστ ανά παιχνίδι.
Πηγές
1 2 3
Μπερλινγκιέρο Μπερλινγκιέρι
δεξιά|μικρογραφία|300x300εσ| Παναγία και Βρέφος, γ. 1230, [[τέμπερα σε ξύλο, σήμερα στο Μητροπολιτικό Μουσείο Τέχνης .]] Ο Μπερλινγκιέρο (Berlinghiero), επίσης γνωστός ως Μπερλινγκιέρο Μπερλινγκιέρι (Berlinghiero Berlinghieri ή Berlinghiero of Lucca, άκμασε περί το 1228 – μεταξύ 1236 και 1242), ήταν Ιταλός ζωγράφος στο ιταλοβυζαντινό ύφος των αρχών του 13ου αιώνα. Ήταν ο πατέρας των ζωγράφων Μπαρόνε Μπερλινγκιέρι, Μποναβεντούρα Μπερλινγκιέρι και Μάρκο Μπερλινγκιέρι.
Βιογραφία
Το πραγματικό του όνομα είναι άγνωστο, καθώς έγινε γνωστόσ από την επιγραφή "Berlingerius me pinxit" στον Εσταυρωμένο που αποτελεί τη βάση για την απόδοση άλλων έργων σε αυτόν. Η μορφή "Berlinghiero Berlinghieri", κάποτε κοινή στην ιστορία της τέχνης, σίγουρα δεν είναι το όνομά του, σύμφωνα με τον Edward B. Garrison και τις πιο πρόσφατες πηγές και θα έπρεπε να ονομαστεί Berlinghiero. Αναφέρεται επίσης σε περγαμηνή της 22ας Μαρτίου 1228 μεταξύ των ονομάτων των κατοίκων της Λούκκα που ορκίστηκαν να διατηρήσουν την ειρήνη με την Πίζα μετά από πενταετή πόλεμο. Το πρωτότυπο έγγραφο έχει χαθεί από τα μέσα του 19ου αιώνα και μόνον μια κάπως αλλοιωμένη μεταγραφή του 17ου αιώνα υπάρχει σήμερα, προκαλώντας τη λανθασμένη ερμηνεία ότι του αποδίδεται εσφαλμένο όνομα και λανθασμένη Λομβαρδική καταγωγή.
Δεδομένου ότι δύο ενήλικοι γιοι του αναφέρονταν επίσης σε αυτό το έγγραφο, μπορεί να υποστηριχθεί ότι ο Μπερλινγκιέρο ήταν τότε μεταξύ 35 και 40 ετών. Αυτό τοποθετεί τη χρονολογία γένησης του το έτος 1175 και τον θάνατό του το 1236.
Ύφος και έργα
αριστερά|μικρογραφία|200x200εσ| Ψηφιδωτό στην πρόσοψη της Βασιλικής του San Frediano στη Λούκκα. Το ύφος του ήταν ρομανικό, κυρίως γραμμικό, με νεοελληνιστικές και βυζαντινές επιρροές. Θεωρείται ένας από τους κύριους καλλιτέχνες της τέχνης της Τοσκάνης εκείνης της περιόδου. Είναι επίσης ένας από τους λίγους καλλιτέχνες που ζωγράφισαν σε αυτό που θεωρείται ιταλο-βυζαντινό ύφος, στον οποίο έργα του μπορούν να αποδοθούν με βεβαιότητα, αν και η διάκριση των έργων του από αυτά των γιων του είναι, μερικές φορές, δύσκολη.